Truflun Verk eftir Birgittu Sól Helgadóttur . Myndlistarbraut Fjölbrautaskóla Suðurlands mun nú taka upp þá nýbreyttni að setja upp sýningu í opinberu sýningarrými utan skólans . Nemendur í framhaldsáföngum fá þá þjálfun í uppsetningu og kynningu á eigin verkum . Að þessu sinni eru það nemendur í módeláfanga á þriðja þrepi sem sýna í Listagjánni á Bókasafni Árborgar 10. – 30. janúar . Verkin eru unnin á haustönn 2019 , þar sem fengist er við teikningu og túlkun mannslíkamans . Unnið er út frá skissum af lifandi módeli sem taka frá tveimur mínútum upp í eina klukkustund . Um er að ræða vandaðar teikningar , krot og blindteikningar . Einnig er unnið undir áhrifum frá listasögunni , ýmsum tímabilum og landsvæðum og notaðar mismunandi aðferðir . Fjölbreytt úrval áfanga á listnámsbrautinniÞað er margt á seiði í listnámsbraut FSu og áhugi nemenda mikill . Boðið er upp á fjölbreytt úrval áfanga sem opnir eru öllum nemendum burtséð frà því hvort þeir eru á brautinni eður ei . Það er alltaf gefandi og gaman fyrir kennsluna að fá eldra fólk með áhuga á skapandi greinum inn í hinn hefðbundna nemendahóp . Fablab festir sig í sessiStafræn smiðja , Fablab er að festa sig í sessi og á næstu önn verður boðið upp á 3. þreps àfanga þar . Kvikmyndun verður einnig hleypt af stokkunum . Fablab og kvikmyndun er partur af nýsköpun og miðlun en undir þann lið falla líka grafísk miðlun og grafísk hönnun . Leiklist er fastur liður svo og hefðbundnar greinar eins og textíll og myndlist en í öllum þeim greinum eru margir og fjölbreyttir áfangar . Veggjalistin fékk leyfi Húsasmiðjunnar til að setja verkin sín upp á Blómavals skíðgarðinn síðast þegar sá áfangi var og nú á vordögum verður farið í að uppfæra ,, Bókavegginn ” góða við FSu .